ตกขาวมีสีขาวขุ่น เวลาอุจาระจะมีมูกขุ่นปนกลับสีเหลืองค่ะ ท้องอึด อุดจาระยากค่ะ เวลาเกร็งตังจะนอนจะมีก้อนยาวๆที่หน้าท้องค่ะ
สวัสดีค่ะ อาการตกขาวสีขาวขุ่นและมีสีเหลืองปนดังกล่าวมานั้น อาจจะเกิดจากการติดเชื้อของช่องคลอดหรือปากมดลูกจากเชื้อรา เชื้อแบคทีเรีย หรือเชื้อโพรโทซัว หรือการที่ช่องคลอดระคายเคืองจากการสวนล้าง การมีเนื้องอกในช่องคลอดหรือปากมดลูก หรืออาจเกิดจากอวัยวะภายในอุ้งเชิงกรานอักเสบทำให้มีตกขาวผิดปกติ ร่วมกับมีไข้ ปวดหน่วงท้องน้อยขึ้นมาได้ค่ะเบื้องต้นควรงดการมีเพศสัมพันธ์ ไม่สวนล้างช่องคลอด ไม่ซื้อยาใดๆมาใช้เอง เพราะการใช้ยาฆ่าเชื้อหากไม่ตรงกับโรค อาจจะทำให้เชื้อดื้อยาขึ้นมาได้ ถ้ายังมีตกขาวสีผิดปกติเรื้อรัง ระคายเคืองช่องคลอด ปวดท้องน้อยร่วมด้วย ให้รีบไปพบแพทย์เพื่อตรวจเพิ่มเติม และรับยาฆ่าเชื้อที่ตรงกับโรคต่อไปส่วนอาการท้องอืด อุจจาระยากนั้นอาจจะเป็นปัญหาของการมีท้องผูก หรือมีลมหรือน้ำในช่องท้องมากเกินไป เบื้องต้นให้ดื่มน้ำมากๆ รับประทานอาหารมีกากใยสูง ขับถ่ายให้เป็นเวลา หากอาการยังไม่ทุเลา ก็ควรไปพบแพทย์เพื่อตรวจเพิ่มเติมเช่นกัน